《右丞相张公达明营别墅于汝川记可游者九处绘而为图贻书属晋陵孙某赋之 甘陂庄院》
宋代·孙觌

张公卧江海，戢羽如鹏蹲。平生廊庙具，投老三家村。

一壑身所寄，万里心自存。买花红间坐，种竹青满门。

似闻橘生奴，渐见桐有孙。提壶时见广，一笑空罍尊。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。